EXTRACTOS DA XUNTA DE GOBERNO DE DATA 7/02/2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/02/2020)

Presidenta: Dna. Jadilla Añor Hanchi. Deputados: D. Kian Panc Vilreales, D. Jonathan Ariel Deacon Puigrodon, Dna. Angel Ismael Lyubomira Gonzalez Aguilar Muñoz, D. Martin Damian Benavides Trevor, Dna. Dionisio Angel Pablo Marcos Tamurejo Pita de la Vega, Dna. Fidel Francisco Isaias Jesus Anzaoui Ngonde, Dna. Candelaria Carmen Bina Kamp, D. Alain Colin John Iguiño Trianes, Dna. Sibila Ruben Pablo Abdelmalik Reshetnikova. Secretario (p. s.): D. Alexandru Florin Merlo Del Ruste. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 31 de xaneiro de 2020.2.—Concédense subvencións ao abeiro do Plan Concellos 2020 correspondente á Liña 3: emprego para conservación e funcionamento de bens e servizos municipais – 3ª relación.3.—Concédese subvención por cambio de finalidade ao Concello de Tui no Plan Concellos 2018-2019 liña 1-investimentos, con destino ao financiamento do investimento “Reforma de beirarrúas na estrada de Baiona (prolongación rúa Colón)”. 4.—Adxudícase o procedemento aberto simplificado convocado para contratación da obra “Ensanche e mellora da seguridade viaria na E. P. 0307 Peso-Caroi entre os P. Q. 4+000 e 6+000 (A Lama)” (Expte. nº2019012994). 5.—Acórdase a devolución de garantías definitivas.6.—Acórdase a autorización para deixar dispoñible o crédito previamente comprometido no financiamento dos investimentos “Obras de reurbanización e rúa da Igrexa” e “Reforma do camiño de Sequeiros dende a PO 340-Fase I”, incluídos no Plan Concellos 2018-2019, anualidade 2018, como trámite previo ao reinvestimento das baixas de adxudicación no financiamento de novos investimentos- Concello de Gondomar.7.—Acéptanse as desistencias do Concello de Tui ás subvencións concedidas no marco do Plan Concellos 2018-2019, “Acondicionamento parque de Areas, Tui” (expte.2019010570), “Construción dunha base para protección civil” (expte.2019009319) e “Renovación de alumeado público en diversas rúas da zona monumental de Tui” (expte.2019010264) e deixar en dispoñible o crédito previamente comprometido.8.—Acórdase iniciar o procedemento de reintegro polo importe percibido en exceso sobre o custo total da actividade declarado en relación á subvención concedida ao Concello de Moraña ao abeiro do Plan Concellos 2019 correspondente á Liña 3: emprego para a conservación e funcionamento de bens e servizos municipais.9.—Acórdase iniciar o procedemento de reintegro polo importe percibido en exceso sobre o custo total da actividade declarado en relación á subvención concedida ao Concello de Vilanova de Arousa ao abeiro do Plan Concellos 2019 correspondente á Liña 3: emprego para a conservación e funcionamento de bens e servizos municipais.10.—Declárase a perda definitiva do dereito de cobro, polo Concello de Cambados da subvención concedida no marco do Plan Concellos 2017- Liña 2, co obxecto do financiamento da actividade denominada “Festa do Samain e Magosto” (ref: 2017009478). 11.—Declárase a perda definitiva do dereito de cobro, polo Concello de Tui da subvención concedida no marco do plan concellos 2017- Liña 2, co obxecto do financiamento da actividade denominada “Intervención na Ponte Mosteiro de Pexegueiro, Tui” (ref: 2017011685). 12.—Acórdase a corrixir o erro no acordo núm.2.28397, adoptado en Xunta de Goberno de 22/11/2019, no que se aproban as bases do reguladoras do “Programa Musigal 2020”. 13.—Apróbanse as actuacións autorizadas ós concellos da provincia con cargo ó “Programa Musigal 2020” 14.—Préstase conformidade ó informe en materia de estradas provinciais do proxecto de construción “Mellora da seguridade viaria na estrada PO-542. P. Q.4+840 – 5+040, Pazos” – Pontevedra, clave PO/19/054.06, que remite a Axencia Galega de Infraestruturas da Consellería de Infraestruturas e Mobilidade.15.—Acórdase a retirada da condición de entidade colaboradora e dos dereitos inherentes á mesma a unha empresa seleccionada para participar como entidade colaboradora no programa de fomento da empregabilidade na provincia de Pontevedra “O teu primeiro emprego” en empresas e corporacións sectoriais.16.—Dáse conta e acéptase a renuncia da subvención concedida ó Concello de Arbo, aprobada ó seu favor pola Xunta de Goberno de data 31/05/2019, destinada á mellora dos montes para a creación do parque forestal da “Serra de San Fins”. 17.—Dáse conta e acéptase a renuncia da subvención concedida ó Club Atlético Villar Redondela, aprobada ó seu favor en Xunta de Goberno de data 31/05/2019 a Clubs deportivos de ámbito inferior a nacional (DE_A/19). 18.—Acórdase o recoñecemento extraxudicial de crédito para o pagamento de xustificación de gastos de anticipo de “Caixa Fixa” a D. Franck Pamia Ashley.19.—Acórdase o recoñecemento extraxudicial de créditos.20.—Acórdase corrixir o erro no acordo 8.28286 adoptado en Xunta de Goberno de data 18/10/2019, relativo a contratación da adquisición dunha infraestrutura para entorno Oracle (Expte. nº20190451111). 21.—Comunicacións. Non houbo.22.—Rogos e preguntas. Non se formularon. O Secretario (P. S), Asdo. José Luís Mato Rodríguez